সংদীপ্ত তীব্রতা

আলোকমিতির আলোচনায় সংদীপ্ত তীব্রতা বা সংদীপ্ত প্রাবল্য বলতে কোনও আলোক উৎস দ্বারা কোনও প্রদত্ত দিকে প্রতি একক ঘনকোণে  নির্গত সংদীপ্ত প্রবাহকে (অর্থাৎ সংদীপ্ত ক্ষমতার প্রবাহ) বোঝায়। এখানে সংদীপ্ত প্রবাহকে মানব চোখের সংবেদনশীলতার আদর্শ প্রতিমান - অর্থাৎ সংদীপ্তি অপেক্ষক - অনুযায়ী ঐ উৎসের বিকীর্ণ প্রবাহকে (অর্থাৎ বিকীর্ণ ক্ষমতার প্রবাহকে) ভারযুক্ত করে নির্ণয় করা হয়। আন্তর্জাতিক একক পদ্ধতিতে (এসআই) সংদীপ্ত প্রবাহ তীব্রতার একক হল ক্যান্ডেলা (cd)। এটি আন্তর্জাতিক একক পদ্ধতির একটি মৌলিক একক।

 পরিমাপ 
আলোকমিতিতে মানুষের চোখ দ্বারা অনুভূত দৃশ্যমান আলোর পরিমাপ অধ্যয়ন করা হয়। মানুষের চোখ কেবল দৃশ্যমান বর্ণালীতে অবস্থিত আলো দেখতে পারে এবং বর্ণালীর মধ্যে বিভিন্ন তরঙ্গদৈর্ঘ্যের আলোর প্রতি এর সংবেদনশীলতা বিভিন্ন হয়। উজ্জ্বল অবস্থার (সালোক দর্শনশক্তি) জন্য অভিযোজিত হলে মানুষের চোখ ৫৫৫  ন্যানোমিটার তরঙ্গদৈর্ঘ্যের হলুদ-সবুজ আলোর প্রতি সবচেয়ে সংবেদনশীল হয়। একই বিকীর্ণ তীব্রতাবিশিষ্ট  অন্যান্য তরঙ্গদৈর্ঘ্যের আলোর সংদীপ্ত তীব্রতা কম থাকে। আলোর প্রতি মানুষের চোখের প্রতিক্রিয়াকে যে  বক্ররেখাটি দ্বারা প্রকাশ করা যায়, তা একটি সুসংজ্ঞায়িত আদর্শ অপেক্ষক  বা । এই অপেক্ষকটি আন্তর্জাতিক আলোকিতকরণ কমিশন (CIE, Commission Internationale de l'Éclairage, কোমিসিওঁ আঁতেরনাসিওনাল দ্য লেক্লেরাজ) দ্বারা প্রতিষ্ঠিত এবং আন্তর্জাতিক মান সংস্থার (ISO) সহযোগিতায় প্রমিত। Luminous intensity of artificial light sources is typically measured using and a goniophotometer outfitted with a photometer or a spectroradiometer.

 অন্যান্য পরিমেয় রাশির সাথে সম্পর্ক 
থাম্ব|আলোকমিতিক ও বিকিরণমিতিক রাশিসমূহের তুলনা
সংদীপ্ত তীব্রতা নামক রাশিটিকে অপর একটি আলোকমিতিক রাশি সংদীপ্ত প্রবাহের সাথে গুলিয়ে ফেলা উচিত নয়। সংদীপ্ত প্রবাহ হল কোনও আলোক উৎস থেকে সমস্ত দিকে নির্গত মোট আলোকশক্তির ক্ষমতাপ্রবাহ (মানব-চোখের সংবেদনশীলতা অনুযায়ী ভারযুক্ত); রাশিটির একক হল লুমেন। সংদীপ্ত তীব্রতা হল প্রতি একক ঘনকোণে  নির্গত সংদীপ্ত প্রবাহ; রাশিটির একক হল ক্যান্ডেলা। যদি একটি বাতির সংদীপ্ত প্রবাহ ১ লুমেন হয় এবং বাতিটিকে ১ স্টেরেডিয়ান ঘনকোণের রশ্মিতে সমানভাবে আলো কেন্দ্রীভূত করার জন্য স্থাপন করা হয়, তাহলে ঐ রশ্মির সংদীপ্ত তীব্রতা হবে ১ ক্যান্ডেলা। যদি আলোকরশ্মিটিকে ১/২ (অর্ধ) স্টেরেডিয়ানে কেন্দ্রীভূত করা হয়, তবে উৎসের সংদীপ্ত তীব্রতা ২ ক্যান্ডেলা হবে। এর ফলে রশ্মিটি আরও সংকীর্ণ ও উজ্জ্বল হয়, যদিও এর সংদীপ্ত প্রবাহের পরিমাণ অপরিবর্তিত থাকে।

এছাড়া সংদীপ্ত তীব্রতার সাথে বিকীর্ণ তীব্রতার পার্থক্য আছে। বিকীর্ণ তীব্রতা হল বিকিরণমিতি নামক পরিমাপ বিজ্ঞানে ব্যবহৃত একটি বস্তুনিষ্ঠ ভৌত রাশি। আর সংদীপ্ত তীব্রতা হল বিকীর্ণ তীব্রতাকে মানব চোখের সংবেদশীলতা অনুযায়ী ভারযুক্ত করে প্রাপ্ত রাশি।

 একক 
আন্তর্জাতিক একক পদ্ধতির অন্যান্য মৌলিক এককের মতো ক্যান্ডেলার-ও একটি কার্যকরী সংজ্ঞা রয়েছে — এটি এমন একটি ভৌত প্রক্রিয়ার বর্ণনা দ্বারা সংজ্ঞায়িত করা হয়, যা ১ ক্যান্ডেলা পরিমাণ সংদীপ্ত তীব্রতা সৃষ্টি করে। সংজ্ঞা অনুযায়ী যদি কেউ এমন একটি আলোক উৎস তৈরি করে, যা ৫৪০ টেরাহার্জ কম্পাংকের একবার্ণিক সবুজ আলো নির্গত করে এবং যার বিকীর্ণ তীব্রতা কটি নির্দিষ্ট দিকে প্রতি স্টেরেডিয়ানে ১/৬৮৩ ওয়াট, তবে সেই আলোক উৎস ঐ নির্দিষ্ট দিকে ১ ক্যান্ডেলা সমপরিমাণ সংদীপ্ত তীব্রতা নির্গত করে।

সংজ্ঞায় ব্যবহৃত আলোর কম্পাঙ্ক শূন্যস্থানে ৫৫৫ ন্যানোমিটার তরঙ্গদৈর্ঘ্যের সাথে মিলে যায়। এই তরঙ্গদৈর্ঘ্যটি যা আলোর প্রতি চোখের প্রতিক্রিয়ার প্রতিনিধিত্বকারী বক্ররেখার শীর্ষের কাছাকাছি। যদি  ক্যান্ডেলা সমপরিমাণ সংদীপ্ত তীব্রতা উৎস থেকে সকল দিকে সমানভাবে নির্গত হয়, তাহলে মোট বিকীর্ণ প্রবাহের পরিমাণ হবে প্রায়  মেগাওয়াট, কারণ একটি গোলকে 4 সংখ্যক স্টেরেডিয়ান থাকে। একটি সাধারণ আধুনিক মোমবাতি মোটামুটিভাবে এক ক্যান্ডেলা সংদীপ্ত তীব্রতা উৎপন্ন করে এবং প্রায়  ওয়াট হারে তাপ নির্গত করে।

ক্যান্ডেলার এই সংজ্ঞার পূর্বে বিভিন্ন দেশে সংদীপ্ত তীব্রতার জন্য বিভিন্ন একক ব্যবহার করা হত। এগুলিকে সাধারণত নির্দিষ্ট গঠনের "আদর্শ মোমবাতি" থেকে নির্গত শিখার উজ্জ্বলতা বা নির্দিষ্ট নকশার একটি ভাস্বর তারের (ফিলামেন্টের) উজ্জ্বলতার উপর ভিত্তি করে সংজ্ঞায়িত করা হত। এই মানগুলির মধ্যে সর্বাধিক পরিচিত ছিল ইংরেজি মান: মোমবাতি-শক্তি (ক্যান্ডেল-পাওয়ার)। এক মোমবাতি শক্তি ছিল এক পাউন্ডের ছয় ভাগের এক ভাগ ওজনের এবং ঘণ্টায় ১২০ গ্রেন (ভরের একক) হারে জ্বলন্ত একটি বিশুদ্ধ তিমিমোমের মোমবাতি দ্বারা উৎপাদিত আলো। জার্মানি, অস্ট্রিয়া এবং স্ক্যান্ডিনেভিয়ার দেশগুলি হেফনারকেরৎসে নামক একটি একক ব্যবহার করত, যা হেফনার বাতির দ্বারা উৎপাদিত আলোর উপর ভিত্তি করে তৈরি একটি একক। ১৮৮১ সালে ফরাসি পদার্থবিজ্ঞানী জুল ভিয়োল সর্বপ্রথম নির্দিষ্ট বাতির ধর্ম অপেক্ষা স্বাধীন একটি একক হিসেবেভিয়োল -কে সংদীপ্ত তীব্রতার একক হিসেবে প্রস্তাব করেছিলেন। শেষ পর্যন্ত ক্যান্ডেলাকে সংজ্ঞায়িতকরণের দ্বারা এই সমস্ত একককে প্রতিস্থাপন করা হয়।

 ব্যবহার 
থাম্ব|সালোক দর্শনশক্তি (কালো বক্ররেখা) এবং নিরালোক দর্শনশক্তির (সবুজ বক্ররেখা) সংদীপ্তি অপেক্ষক। সালোক দর্শনশক্তির জন্য সিআইই ১৯৩১ মান (অবিচ্ছিন্ন কালো রেখা), জাড–ভস ১৯৭৮ পরিবর্তিত উপাত্ত (বিচ্ছিন্ন কালো রেখা), এবং শার্প, স্টকম্যান, জেগিয়া ও ইয়েগ্লে ২০০৫-এর প্রদত্ত উপাত্ত (বিন্দুচিহ্নিত রেখা) অন্তর্ভুক্ত। অনুভূমিক অক্ষটি ন্যানোমিটার এককে তরঙ্গদৈর্ঘ্য নির্দেশ করছে।
একটি নির্দিষ্ট তরঙ্গদৈর্ঘ্য  এর একবার্ণিক আলোর জন্য সংদীপ্ত তীব্রতা নিম্নরূপ:  যেখানে

   হল সংদীপ্ত তীব্রতা (ক্যান্ডেলা এককে),
   হল বিকীর্ণ তীব্রতা (ওয়াট/স্টেরেডিয়ান এককে)
  হল আদর্শ সংদীপ্তি অপেক্ষক

যদি একাধিক তরঙ্গদৈর্ঘ্য উপস্থিত থাকে (যেমনটি সাধারণত হয়), তাহলে সংদীপ্ত তীব্রতা নির্ণয় করার জন্য উপস্থিত তরঙ্গদৈর্ঘ্যের বর্ণালীগুলির উপরে নিম্নরূপে সমাকলন তথা যোগজীকরণ করতে হবে:

 আরও দেখুন 
 উজ্জ্বলতা  
 আন্তর্জাতিক রাশি ব্যবস্থা  
 বিকীর্ণ তীব্রতা ঘনত্ব

 তথ্যসূত্র 

 বক্ররেখা উপাত্ত 

বিষয়শ্রেণী:আলোকমিতি
বিষয়শ্রেণী:তড়িৎচুম্বকীয় রাশি
বিষয়শ্রেণী:এসআই মৌলিক একক
বিষয়শ্রেণী:নির্দিক ভৌত রাশি